****

VÝZVA NA PREDLOŽENIE PONUKY č. 4 (NEO)

v rámci zriadeného DNS: **Infúzna technika vrátane poskytnutia záručného servisu**

(v súlade s § 58-61 zákona č. 343/2015 Z. z. o verejnom obstarávaní

a o zmene a doplnení niektorých zákonov )

1. **Identifikácia verejného obstarávateľa**

Názov : Fakultná nemocnica s poliklinikou F.D. Roosevelta Banská Bystrica

Sídlo : L. Svobodu 1, 975 17 Banská Bystrica

IČO : 00 165 549

1. **Predmet zákazky:**

Predmetom verejného obstarávania je dodanie infúznej techniky, a to v rozsahu a podľa požiadaviek uvedených v opise predmetu zákazky.

|  |  |
| --- | --- |
| Prístroj/lokalita | počet kusov |
|  |  |
| Typ 1 (lineárna pumpa) celkovo: | 8 |
| Typ 1 (dokovacia stanica) celkovo z toho: | 2 |

Bližší opis tovarov s požadovanou špecifikáciou je uvedený v prílohe č. 1 tejto výzvy.

Predpokladaná hodnota zákazky: 11 900,00 € bez DPH

Infúzna technika s požiadavkou na zabezpečenie kompatibility s existujúcim technickým vybavením. Verejný obstarávateľ umožňuje predloženie ponuky, ktorá neprihliada na kompatibilitu, avšak úspešný uchádzač v prípade úspešnej ponuky na vlastné náklady zabezpečí kompletnú výmenu existujúcej techniky. Je požadovaná kompatibilita s existujúcou technikou od spoločnosti BBraun.

1. **Výsledok ponuky:**

Zmluva zverejnená spoločne s výzvou.

1. **Miesto a termín dodania zákazky:**

Miesto dodania: Banská Bystrica

Termín dodania: Do 60 dní odo dňa podpisu zmluvy.

1. **Zdroj finančných prostriedkov:**

Predmet zákazky bude financovaný z rozpočtovaných prostriedkov verejného obstarávateľa.

1. **Požiadavky na obsah ponuky:**

a) Vyplnený a podpísaný návrh zmluvy

b) Vyplnený záväzný návrh na plnenie v systéme Josephine a zároveň vyplnené prílohy súťažných podkladov – Príloha č.1 špecifikácia predmetu zákazky kde budú uvedené (áno/nie) informácie o technickej špecifikácii ponúkaných prístrojov, Príloha č. 2 Návrh na plnenie vrátane uvedených cien. Táto príloha bude podpísaná a nahratá vo formáte pdf. pre kontrolu prípadných matematických chýb.

1. **Lehota na predkladanie cenových ponúk:**

Uchádzač môže predložiť len jednu ponuku. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v súťažných podkladoch.

Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>

Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>

**UPOZORNENIE:** Prosíme uchádzačov, aby pri vkladaní svojej ponuky boli obozretní, a skontrolovali, či ponuku vkladajú skutočne k výzve prostredníctvom sw. Josephine.

a) lehota na predkladanie ponúk – dátum: 07.05.2019 o 10:00 hod.

b) ponuky sa predkladajú v slovenskom jazyku a v €

1. **Spôsob stanovenia ceny:**

Cena za predmet zákazky musí byť stanovená v zmysle zákona č. 18/1996 Zb. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Cena za predmet zákazky musí zahŕňať všetky náklady spojené s predmetom zákazky. Navrhovaná cena musí byť stanovená ako cena maximálna a vyjadrená v € za celý predmet zákazky.

Uchádzač navrhované ceny uvedie v zložení

- navrhovaná celková cena za celý predmet obstarávania v € bez DPH

- sadzba DPH v % s vyčíslenou hodnotou DPH v €

- navrhovaná celková cena za celý predmet zákazky v € s DPH

- v prípade, že uchádzač nie je platcom DPH jeho cena sa bude brať ako cena vrátane DPH ( §3 ods. 3 zákona č. 18/1996 Z. z. o cenách v znení neskorších predpisov)

1. **Kritéria na hodnotenie ponúk:**

Najlepší pomer ceny a kvality.

Kritériami na hodnotenie ponúk sú:

Celková cena za predmet zákazky v EUR s DPH K1 90 bodov

Body za kvalitatívne parametre K2 10 bodov

Súčet bodov za kritéria hodnotenia ponúk 100 bodov

Pravidlá uplatnenia kritérií:

Celková cena za predmet zákazky v Euro s DPH - K1 (váha pre koeficient je 90) -

Spôsob výpočtu:

$$K1=\frac{Najnižšia celková cena zo všetkých ponúk}{Cena vyhodnocovanej ponuky } ×90=Počet bodov$$

 Body za kvalitatívne parametre – K2 (váha pre koeficient je 10)

|  |  |  |
| --- | --- | --- |
| Režim - Nábeh a pokles | body za áno | 2,5 |
| Programovateľný režim | body za áno | 2,5 |
| TOM (Take over mode) | body za áno | 2,5 |
| Automatické uchytenie striekačky pri vkladaní | body za áno | 2,5 |

$$K1+K2=Celkový počet bodov $$

1. **Zábezpeka ponúk:**

Nepožaduje sa.

1. **Uplynutie lehoty viazanosti ponúk:**

1 mesiac od predloženia ponuky.

1. **Ďalšie informácie:**

Ponuky doručené verejnému obstarávateľovi po lehote na predkladanie ponúk budú vylúčené.

Verejný obstarávateľ si vyhradzuje právo neuzatvoriť zmluvu so žiadnym z uchádzačov v prípade, ak predložené ponuky budú presahovať predpokladanú hodnotu zákazky uvedenú v tejto výzve.

Elektronická aukcia sa uskutoční v čase stanovenom verejným obstarávateľom. Verejný

obstarávateľ zašle pozvánku na účasť v elektronickej aukcii vždy najneskôr 2 pracovné dni pred jej uskutočnením. Pravidlá elektronickej aukcie sa nachádzajú vo zverejnených súťažných podkladoch v rámci tejto výzvy.

Verejný obstarávateľ v súlade s § 20 ods. 2 zákona o verejnom obstarávaní určuje, že

komunikácia medzi verejným obstarávateľom a záujemcami alebo uchádzačmi sa uskutoční elektronicky podľa pravidiel uvedených v súťažných podkladoch zverejnených v časti Dokumenty.